Up-718/02
Natisni
Opravilna št.:
Up-718/02
Datum odločitve:
18. 3. 2003
ECLI:
ECLI:SI:USRS:2003:Up.718.02
Akt:
Ustavna pritožba A. A. zoper sklep Višjega sodišča v Ljubljani št. III Cp 159/2002 z dne 22. 5. 2002

Ustavna pritožba A. A. zoper sklep Višjega sodišča v Ljubljani št. III Cp 158/2002 z dne 27. 3. 2002

Ustavna pritožba A. A. zoper dopis Državnega tožilstva Republike Slovenije št. CTZ 241/02-4/SŠ z dne 4. 10. 2002
Izrek:
Ustavna pritožba A. A. zoper sklep Višjega sodišča v Ljubljani št. III Cp 159/2002 z dne 22. 5. 2002 se zavrže.

Ustavna pritožba A. A. zoper sklep Višjega sodišča v Ljubljani št. III Cp 158/2002 z dne 27. 3. 2002 se zavrže.

Ustavna pritožba A. A. zoper dopis Državnega tožilstva Republike Slovenije št. CTZ 241/02-4/SŠ z dne 4. 10. 2002 se zavrže.
Evidenčni stavek:
Ustavno sodišče zavrže ustavno pritožbo, ki ni bila vložena v predpisanem roku od dneva vročitve posamičnega akta, zoper katerega je mogoča ustavna pritožba.
Ustavno sodišče zavrže ustavno pritožbo, ki jo vloži neupravičena oseba. Ustavna pritožba zoper dopis Državnega tožilstva Republike Slovenije je nedopustna, ker izpodbijani dopis ni posamični akt, s katerim bi bilo odločeno o kakšni pritožnikovi pravici ali obveznosti.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
Pravna podlaga:
Člen 50.1, 55.1.1, 55.1.3 in 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
11. 12. 2002
Vrsta odločitve:
sklep
Vrsta rešitve:
zavrženje
Dokument:
US22226
Up-718/02-9
7. 4. 2003
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 18. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. zoper sklep Višjega sodišča v Ljubljani št. III Cp 159/2002 z dne 22. 5. 2002 se zavrže.
2. Ustavna pritožba A. A. zoper sklep Višjega sodišča v Ljubljani št. III Cp 158/2002 z dne 27. 3. 2002 se zavrže.
3. Ustavna pritožba A. A. zoper dopis Državnega tožilstva Republike Slovenije št. CTZ 241/02-4/SŠ z dne 4. 10. 2002 se zavrže.
Obrazložitev
A.
1. Pritožnik je vlogo z dne 10. 12. 2002 naslovil ustavna pritožba. V njej navaja, da je po preučitvi sklepa Višjega sodišča v Ljubljani št. III Cp 159/2002 z dne 22. 5. 2002 in sklepa Višjega sodišča v Ljubljani št. III Cp 158/2002 z dne 27. 3. 2002 upravičen podati ustavno pritožbo. Meni, da državni tožilec ni naredil vsega, kar bi moral, zato Ustavnemu sodišču predlaga tudi razveljavitev dopisa Državnega tožilstva Republike Slovenije št. CTZ 241/02-4/SŠ z dne 4. 10. 2002.
B.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v roku 60 dni od dneva vročitve posamičnega akta, zoper katerega je mogoča ustavna pritožba. Iz kopije vročilnice Okrajnega sodišča v Ljubljani izhaja, da je bil sklep Višjega sodišča v Ljubljani št. III Cp 159/2002 z dne 22. 5. 2002 vročen pooblaščencu pritožnika dne 19. 6. 2002. Ustavna pritožba, vložena dne 10. 12. 2002, je torej prepozna in jo je bilo treba v tem delu zavreči iz tega razloga (prva točka izreka).
3. Ustavno pritožbo lahko ob pogojih, ki jih določa ZUstS v prvem odstavku 50. člena, vloži vsakdo, ki meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Ustavno sodišče zavrže ustavno pritožbo, ki jo vloži neupravičena oseba (tretja alineja prvega odstavka 50. člena ZUstS). Izpodbijani sklep Višjega sodišča v Ljubljani št. III Cp 158/2002 z dne 27. 3. 2002 se ne nanaša na pritožnika, prav tako ni razvidno, da bi bil pritožnik stranka v tem postopku. Ker pritožnik ni upravičena oseba, je Ustavno sodišče ustavno pritožbo v tem delu zavrglo iz tega razloga (druga točka izreka). 4. Ustavni pritožnik izpodbija tudi dopis, s katerim ga je Državno tožilstvo Republike Slovenije obvestilo, da ne bo vložilo zahteve za varstvo zakonitosti. Izpodbijani dopis ni posamičen akt v smislu 50. člena ZUstS, s katerim bi bilo odločeno o kakšni pritožnikovi pravici ali obveznosti. Ustavna pritožba zoper dopis Državnega tožilstva Republike Slovenije je zato nedopustna in jo je treba zavreči (tretja točka izreka).
C.
5. Senat Ustavnega sodišča je sprejel ta sklep na podlagi prve in tretje alineje prvega odstavka 55. člena ZUstS in prvega odstavka 55. člena v zvezi s prvim odstavkom 50. člena ZUstS ter prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno.
Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger